open-index/open-wikipedia-markdown huggingface dataset:
Občianska iniciatíva EÚ

**Občianska iniciatíva EÚ** je nástrojom priamej demokracie, ktorý zaviedla Lisabonská zmluva. Umožňuje jednému miliónu občanov EÚ požiadať Európsku komisiu, aby navrhla legislatívu v oblasti, ktorá spadá do niektorej z politík Únie. Vznik a konkrétna podoba iniciatívy boli v decembri 2010 schválené Európskym parlamentom. V priebehu roka 2011 by členské štáty EÚ mali občiansku iniciatívu postupne zapracovať do svojho vnútroštátneho práva. Prvé občianske iniciatívy by tak mohli vzniknúť začiatkom roka 2012.

## Pravidlá iniciatívy
Aktivisti, ktorí majú záujem iniciovať vznik nejakého európskeho predpisu musia ako prvé založiť takzvaný občiansky výbor. Jeho členovia by mali pochádzať aspoň zo štvrtiny členských krajín Únie. Pri súčasnom počte 27 členských krajín to znamená, že vo výbore musia sedieť zástupcovia aspoň 7 štátov. Občiansky výbor bude zodpovedný za zaregistrovanie iniciatívy u Európskej komisie. Komisia bude vyhodnocovať, či dotyčná iniciatíva je prijateľná (tj. či neodporuje európskym dohodám a právu) a to hneď pri jej registrácii. Toto ustanovenie presadili poslanci EP - podľa pôvodného návrhu mala Komisia skúmať prijateľnosť iniciatívy až po vyzbieraní 300 000 podpisov. 

Následne môžu organizátori pristúpiť k zbieraniu podpisov, na ktoré je určená lehota 12 mesiacov. Podpisovanie môže prebiehať buď na papieri, alebo prostredníctvom internetu. Na úspešné presadenie iniciatívy je nutné nazbierať aspoň 1 milión podpisov. Pod iniciatívu pritom musí byť podpísaný dostatočný počet občanov aspoň zo štvrtiny členských krajín EÚ. Počet podpisov potrebných za jednotlivé členské krajiny sa pohybuje od 4 230 pre Maltu do 67 680 pre Nemecko. Pre Slovensko je stanovený počet 9 870 podpisov.

Za kontrolu platnosti podpisov sú zodpovedné jednotlivé členské štáty. Tie zároveň rozhodnú, aké údaje budú musieť byť uvedené pri každom podpise (či pôjde o číslo občianskeho preukazu každého signatára alebo len dátum jeho narodenia, prípadne adresu). Podmienkou však je, aby všetci podpísaní boli občanmi EÚ a dosiahli vek, ktorý ich oprávňuje zúčastňovať sa volieb do EP v danej členskej krajine.

### Stanovené hranice podpisov

## Referencie

## Externé odkazy
* EP schválil vznik iniciatívy
* otázky a odpovede k obč. iniciatíve (anglicky)
* Aktuálne európske občianske iniciatívy

Kategória:Politika Európskej únie
Tomáš de Vio

**Tomáš kardinál de Vio** (nazývaný aj Kajetán, Gaetano), (* 20. február 1469, Gaeta – † 10. august 1534, Rím) bol filozof, teológ, exegéta, kardinál Katolíckej cirkvi, generálny predstavený dominikánskej rehole.

## Život
Narodil sa v Gaete 20. februára 1469. V roku 1484 vstúpil do dominikánskeho kláštora Gaeta, kde prijal meno Tomáš, a pokračoval v štúdiu teológie a filozofie v Neapole, Bologni a Padove. Bol profesor teológie na univerzitách v Pavii a Ríme; v tejto oblasti získal značnú reputáciu vďaka verejnej debate s Pico della Mirandola v 1494 vo Ferrare. Od 1508 do 1518 pôsobil ako generálny predstavený rehole a poradca pápežov. Ukázal veľkú horlivosťou pri obrane pápežstva na koncile v Pise, v sérii publikácií, ktoré boli v Sorbonne zakázané a spálené na rozkaz francúzskeho kráľa Ľudovíta XII.

V 1517 ho pápež Lev X. vymenoval za kardinála a arcibiskupa Palerma, nasledujúci rok sa stal arcibiskupom Gaeta. V roku 1518 bol poslaný do Nemecka ako pápežský legát, aby sa zúčastnil snemu vo Frankfurte. S úspechom pracoval na zvolení Karola V. za cisára Svätej ríše rímskej 28. júna 1519 (konkurent František I., kráľ Francúzska), a tam sa snažil zastaviť vznikajúcu protestantskú „reformáciu“ Martina Luthera. V roku 1519 sa vrátil do Ríma bez toho, že by sa mu podarilo presvedčiť Martina Luthera, aby opustil svoje plány reforiem. Pomohol pápežovi pri predložení buly Exsurge Domine, zameranej na boj proti šíreniu reformácie.

V 1523 až 1524 organizoval odpor proti Turkom v Nemecku, Poľsku a Uhorsku. V roku 1527 bol zajatý počas „Sacco di Roma“ (vyplienenia Ríma) v Lanzichenecchi, neskôr však bol prepustený. V 1534 vydal konečné rozhodnutie o platnosti manželstva Henricha VIII. a Kataríny Aragónskej.

Zomrel v Ríme v roku 1534.

## Dielo
Popri teologickej tvorbe v súlade s tomistickou školou, Tomáš De Vio sa tiež vyznačil ako exegéta. Medzi 1523 a 1532 vydal niekoľko zväzkov prekladov a literárnych komentárov Biblie, ktorý zahŕňa veľkú časť Starého zákona a takmer celý Nový zákon, s výnimkou Zjavenia svätého apoštola Jána.


File:De Vio, Tommaso – Summula Caietani, 1530 – BEIC 13688745.jpg|*Summula Caietani*, 1530
File:De Vio - Opuscula omnia, 1596 - 4592647 BEIC3 V00110 F0009.tif|*Opuscula omnia*, 1596


## Iné projekty

## Zdroj
* MIRANDA, Salvador. *The Cardinals of the Holy Roman Church, July 1, 1517 (V)* [online]. [Cit. 2016-04-23]. Dostupné online. 
* CHENEY, David M.. *Tommaso (Jacopo) Cardinal De Vio, O.P. †* [online]. catholic-hierarchy.org, [cit. 2016-04-23]. Dostupné online. 

Kategória:Talianski kardináli
Kategória:Absolventi Padovskej univerzity
Kategória:Talianski dominikáni
Kykladská kultúra

náhľad|Soška ženskej postavy z kykladskej kultúry.
**Kykladská kultúra** bola civilizácia sídliaca na Kykladských ostrovoch v Egejskom mori. Rozvíjala sa už v 3. tisícročí pred Kr.

Kykladskí obyvatelia poznali bronz, vyrábali si z neho pracovné nástroje. Obchodovali s Krétou a inými vtedajšími krajinami v Stredozemnom mori. Obyvatelia Kykladských ostrovov prejavovali svoje umenie a náboženské predstavy tvorbou bielych sošiek z mramoru, ktoré zobrazovali nahé ženské, menej mužské postavy (napríklad muž s harfou, či píšťalou). Sošky sa nazývajú *idoly*.

## Iné projekty

Kategória:Archeologické kultúry
Saurornitholestes

**Saurornitholestes** bol rod malého vtákovitého dinosaura z čeľade Dromaeosauridae. Žil v období vrchnej kriedy (asi pred 75 až 73 miliónmi rokov). Nájdený bol v Novom Mexiku, Montane (USA) a Alberte (Kanada).

## Opis
thumb|left|Veľkostné porovnanie Saurornitholesta s človekom
Saurornitholestes meral asi 1,8 m na dĺžku a vážil približne 10 kg. Rovnako ako ostatní príslušníci čeľade, mal aj tento dravec veľké zahnuté pazúry na druhom prste zadnej končatiny. Bol pomerne ľahko stavaný dvojnohý bežec, podobný príbuznému rodu Velociraptor. Veľmi hojné boli tieto dravce na území Dinosaur Provincial Park, kde sa nachádzajú ich početné zuby a kosti. Zuby Saurornitholestov boli objavené v spojení s kosťami veľkého pterosaura (možno mláďaťa Quetzalcoatla) ktorého zdochlinu zrejme ohrýzali. V roku 2006 bol opísaný ďalší druh, *S. robustus*, nie je však jasné, či nešlo len o iného zástupcu rovnakého rodu.

## Druhy
* †*Saurornitholestes langstoni*
* †*Saurornitholestes robustus*

## Referencie
* 

Kategória:Kriedové dinosaury
Kategória:Dinosaury zo Severnej Ameriky
Kategória:Dromaeosauridae
Zoznam satelitných galaxií Mliečnej cesty

Galaxia Mliečna cesta má niekoľko menších galaxií vo svojom gravitačnom poli, ktoré sú súčasťou skupiny galaxií Mliečnej cesty. Táto skupina galaxií je súčasťou Miestnej skupiny galaxií

Zoznam satelitných galaxií Mliečnej cesty zahŕňa:

## Mapa

Image:Satellite_Galaxies.JPG|frame|center|Satelitné galaxie Mliečnej cesty (klikacia mapa)

rect 289 219 352 251 Mliečna cesta
rect 319 252 380 281 Trpasličia galaxia Strelec
rect 187 81 229 113 Trpasličia galaxia Sextant
rect 168 273 249 318 Veľký Magellanov mrak
rect 229 326 288 368 Malý Magellanov mrak
rect 297 376 352 407 Trpasličia galaxia Sochár
rect 183 446 234 476 Trpasličia galaxia Pec
rect 107 297 150 332 Trpasličia galaxia Kýl
rect 296 107 339 144 Trpasličia galaxia Pastier I
rect 336 180 408 196 Trpasličia galaxia Veľký voz II
rect 357 40 423 59 Trpasličia galaxia Veľký voz I
rect 370 110 428 142 Trpasličia galaxia Malý voz
rect 430 119 470 154 Trpasličia galaxia Drak

desc bottom-left


## Pozri aj
* Satelitné galaxie Andromédy
* Zoznam najbližších galaxií
* Miestna skupina galaxií

## Zdroj

Kategória:Miestna skupina galaxií
Jošikacu Kawaguči

**Jošikacu Kawaguči** (; * 15. august 1975, Šizuoka) je japonský futbalový brankár. V súčasnosti je jednotkou klubu Júbilo Iwata a japonského národného mužstva. 

V rokoch 1997 až 2008 Kawaguči odohral 116 zápasov za Japonské národné futbalové mužstvo. Reprezentoval Japonsko na Majstrovstvách sveta 1998, 2002, 2006 a 2010.

## Štatistiky

## Referencie

## Iné projekty

## Externé odkazy
*
*Jošikacu Kawaguči na FIFA.com

Kategória:Japonskí futbalisti
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002
Kategória:Hráči Majstrovstiev sveta vo futbale 2006
Kategória:Hráči Majstrovstiev sveta vo futbale 2010
Plataies

**Plataies** (, do 19. storočia *Κόκλα (Kokla)*) resp. v staroveku **Plataiai** alebo **Plataje** () je malá dedina v Strednom Grécku, v kraji Boiótia. Od roku 2011 je administratívne súčasťou obce Téby a v rámci Téb je súčasťou obecnej jednotky **Plataies**. V dedine žilo v roku 2001 984 obyvateľov a v obecnej jednotke vyše 4000 obyvateľov.

## Dejiny
Mesto založili grécki Ióni a v klasickom staroveku to bolo jedno z významnejších a kultúrnych miest Grécka. Mesto vždy stálo na strane Atén. V bitke pri Maratóne porazili spolu s Aténčanmi Peržanov. V Peloponézskej vojne Platajčania podporovali Atény, neskôr však nato doplatili, Plataje dvakrát zničili Téby a miestni obyvatelia utiekli do Atiky. Časť z nich sa vrátila až po Bitke pri Chaironei. V rímskej dobe sa z mesta stala malá dedinka, v 3. a 4. stor. mesto pravdepodpbne vyplienili rôzne germánske kmene, neskôr, za byzantskej doby v 6. stor. Slovania. Niekedy v 13. stor. sa tuusadzujú Arvaniti, neskôr známi ako kresťanskí Albánci, miestne obyvateľstvo Atiki bolo zdecimované vojnami. Od 15. stor. je táto malá arvanitská dediny súčasťou Osmanskej ríše a je známa ako *Kokla*, čo je meno albánskeho pôvodu. V 19. stor. po oslobodení Grécka bolo prinavrátené antické meno, *Plataies*.

## Zdroj
*Μεγάλη Ελληνική Εγκυκλοπαίδεια Δρανδάκη
## Pozri aj
* Bitka pri Platajách

Kategória:Starogrécke mestá
Kategória:Sídla v Grécku
Should’ve Listened

„**Should've Listened**“ je piaty singel kanadskej rockovej skupiny Nickelback z ich štvrtého štúdiového albumu *[[The Long Road]]* vydaného v septembri 2003. Text piesne napísal Chad Kroeger a hudbu zložila celá skupina. Pieseň bola vydaná ako singel jedine vo Veľkej Británii vo forme rádiového singlu. Jeho premiéra sa konala dňa 17. augusta 2004. Pieseň ale nedosiahla žiadny úspech v britských rebríčkoch.

## Pieseň na koncertoch
Pieseň „Should've Listened“ bola hraná naživo jedine v roku 2004 počas turné The Long Road Tour. Zriedkavo sa hral v albumovej verzii, zvyčajne bol hraný v akustickej verzii.

## Zoznam skladieb
**[[CD singel]]:**

## Zostava
**Nickelback**
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Ryan Vikedal – bicie

**Produkcia** 

* Nahraný: Apríl - August 2003 v štúdiu Green House Studios (Burnaby) a v Mountain View Studios (Abbotsford) vo Vancouveri
* Hudobný producent: Chad Kroeger, Joe Moi
* Mix: Randy Staub v The Warehouse Studios vo Vancouveri
* Asistent zvukového inžiniera: Zach Blackstone
* Mastering: George Marino v Sterling Sound 
* Koordinátor prác na albume: Kevin “Chief” Zaruk 
* Aranžovanie: Chad Kroeger, Ryan Peake, Mike Kroeger, Ryan Vikedal
* Text piesne: Chad Kroeger

**Iní**
* Manažment: Bryan Coleman z Union Entertainment Group
* Myšlienka krytu: Nickelback
* Hudobné vydavateľstvo: Roadrunner Records

## Referencie

## Externé odkazy
* Text piesne 

Kategória:Piesne z 2003
Kategória:Single z 2003
Kategória:Piesne skupiny Nickelback
Kategória:Single skupiny Nickelback
Turistická značkovaná trasa číslo 2728

náhľad|Dolná roveň
náhľad|Vrchol Minčola

 **Turistická značkovaná trasa číslo 2728** alebo aj **Chodník Vlada Čikora** je modro značená trasa v pohorí Lúčanská Malá Fatra. Začína sa na konečnej zastávke SAD vo Višňovom, prechádza vrchom Minčol a končí na Vrútkach v lokalite *Piatrová*. Čas prechodu trasy je odhadovaný na 4:55 h oboma smermi.

## Priebeh
* Višňové, konečná zastávka SAD () → Višňovská dolina → lyžiarsky areál Holý diel → traverz Dolnej a Hornej rovne → hlavný hrebeň
* '''Minčol''' () - hrebeň Malej Fatry; križovatka s  medzinárodnou trasou E3 (Turistická značkovaná trasa číslo 0802) a  trasou číslo 8656
* hrebeňom severným smerom cez sedlo Okopy → kóta Diaľna () → VrútkyPiatrová ()

## Opis
Stredne náročná túra vedie obcou Višňové a stúpa Višňovskou dolinou traverzom Valientovho dielu do lyžiarskeho areálu Holý diel, odkiaľ pokračuje na Dolnú a Hornú roveň až na hôľnatý hrebeň Malej Fatry a zároveň dominantný Minčol. Vrchol ponúka zaujímavé výhľady na okolité pohoria a kotliny.

Na turčiansku stranu pokračuje chodník najskôr severným smerom po hrebeni hôľnatou časťou do sedla Okopy, kde sa odpája z červeno značenej hrebeňovky a vedie lesom bez výhľadov na kótu Diaľna, odkiaľ zostupuje do Piatrovej.

## Referencie

## Zdroje
* Trasa na turistickej mape


2728
2728
Airplay

**Airplay** (vo voľnom preklade z ) je termín v hudobnom priemysle, ktorým sa spravidla označuje miera sprostredkovania hudobného diela (skladby) rozhlasom vo zvolenom časovom úseku a rozsahu rozhlasových staníc (vyčlenenom na základe rozhlasového formátu alebo územia). Termín sa môže vzťahovať aj na videoklipy a televíziu.

Počiatky tejto metódy siahajú do Spojených štátov 30. rokov 20. storočia, kedy údaje o hranosti skladieb slúžili pre zostavenie prvých rozhlasových hitparád (časopisy *[[Billboard]]* a *[[Variety (časopis)|Variety]]*). Výsledné rebríčky hranosti skladieb sú uverejňované v hudobných časopisoch ako napr. vo vyššie spomínanom *Billboarde* či v britskom *[[Music Week]]*, pričom pri výpočte poradia sú surové dáta o hranosti obvykle vážené (pozri štatistická váha) podľa toho, koľko poslucháčov majú jednotlivé rozhlasové stanice. To znamená, že skladbu, ktorá je hraná najčastejšie môže predbehnúť skladba s menším počtom odohraní, avšak s vyšším zastúpením staníc s najväčším počtom poslucháčov. Niektoré rebríčky (napr. americký *[[Billboard Hot 100]]*) sú založené na kombinácii údajov o hranosti a predajnosti skladby. 

## Referencie

## Odporúčaná literatúra
* 

Kategória:Rozhlas
Diaľnica A57 (Taliansko)

**Diaľnica A57** () je 26,7 km dlhá diaľnica v Taliansku, ktorá tvorí obchvat miest Mestre a Benátky. Až do vybudovania nového úseku diaľnice A4, ktorý vedie severnejšie, bola súčasná diaľnica A57 súčasťou A4. Z hľadiska plynulosti dopravy išlo o kritický úsek, pretože mýtnice na oboch koncoch spôsobovali v čase dopravnej špičky dlhé kolóny. Diaľnica A57 je nespoplatnená aj dnes, no tranzitná doprava v súčasnosti už využíva nový úsek na A4.

Diaľnica A57 je súčasťou európskej cesty 55. V minulosti, keď bola súčasťou diaľnice A4, tadiaľ viedla aj E70. Spoločnosť *Autostrade per l'Italia* diaľnicu A57 eviduje ako *diaľničnú spojku R11 (Raccordo autostradale 11)*.

## História
thumb|160px|left|Diaľnice v okolí Benátok
Súčasná diaľnica A57 bola budovaná v troch etapách. Úsek medzi západnou križovatkou s A4 a miestom, kde v súčasnosti stojí mýtnica *Venezia ovest*, bol do prevádzky odovzdaný 15. novembra 1933 ako súčasť diaľnice Padova-Benátky, ktorá patrila medzi prvé diaľnice v krajine vôbec. Zvyšok sa začal stavať až koncom 60. rokov, úsek *Interconnesione A27-Barriera Venezia est* otvorili 22. februára 1970 ako súčasť diaľnice A4. O vyše dva roky neskôr, dňa 3. septembra 1972, bola súčasná diaľnica A57 skompletizovaná otvorením úseku *Barriera Venezia ovest-Interconnesione A27*.

Dňa 18. februára 2009 bol otvorený nový úsek diaľnice A4, ktorý obchádza mestá Meste a Benátky zo severozápadu a pôvodný úsek bol prečíslovaný na A57.

## Privádzače, odbočky a spojky
### A57dir Diramazione Aeroporto
**Privádzač na [[Letisko Marca Pola]] v [[Benátky|Benátkach]]**, resp. diaľnica **A57dir** () je 6,73 km dlhá štvorpruhová komunikácia označená ako diaľnica, ktorá spája diaľnicu A57 s benátskym letiskom. Komunikácia bola dokončená a otvorená 11. marca 1991 a jazda po nej nie je spoplatnená. Jej správcom je spoločnosť *Società delle Autostrade di Venezia e Padova*.

## Galéria

Súbor:Barriera venezia mestre.png|Mýtnica
Súbor:Autostrada A57 - Tangenziale di Mestre.JPG|Premenlivé dopravné značenie na A57
Súbor:Tangenziale di Mestre in direzione est dopo la barriera Venezia Mestre.jpg|Výjazd do Benátok
Súbor:Casello di Mirano-Dolo in entrata.jpg|Vjazd na diaľnicu pri Casello di Mirano


## Referencie

## Iné projekty

## Externé odkazy
*Internetová stránka spoločnosti Concessioni Autostradali Venete S.p.A.
*Internetová stránka spoločnosti Società delle Autostrade di Venezia e Padova
*Zoznam objektov na trase diaľnice A57
*Zoznam objektov na trase odbočky A57dir

Kategória:Diaľnice v Taliansku
Sprievodný spev

**Sprievodný spev** alebo **backing vocal** je spev spievaný vokalistom v pozadí, ktorý s ostatnými vokalistami vytvára harmonickú atmosféru spoločne s frontmanom. Pokým niektoré skupiny využívajú vokalistov v pozadí väčšinou len na koncertoch, v rockových a metalových skupinách niektorí speváci v pozadí tiež hrajú na hudobné nástroje ako bicie, rytmická gitara, basová gitara.

## Príklady spevákov v pozadí
*Tim Commerford z Audioslave a Rage Against The Machine
*Mitch Harris z Napalm Death,
*Sean Mackin, Sean O'Donnell, a Ryan Mendez z Yellowcard
*David Ellefson z Megadeth,
*Martin Gore a Alan Wilder z Depeche Mode,
*Matt Helders z Arctic Monkeys,
*Richard Z. Kruspe z Rammstein, 
*Ryan Peake z Nickelback,  
*The Edge z U2,
*Adrian Smith a Steve Harris z Iron Maiden, 
*Robert Trujillo a Kirk Hammett z Metallica. Ex-člen Jason Newsted je známy svojim hlasným sprievodným spevom.
*Cliff Burton z Metallica, 
*Pete Wentz, Joe Trohman a Andy Hurley z Fall Out Boy,  
*Mike Dirnt z Green Day, 
*Joe Perry z Aerosmith,  
*Malcolm Young a Cliff Williams z AC/DC,  
*Keith Richards z The Rolling Stones  
*Mick Jones z The Clash, 
*Benji Madden z Good Charlotte, 
*Dusty Hill z ZZ Top, 
*Mike Mills a Bill Berry z R.E.M., 
*Daron Malakian z System of a Down,    
*Noel Gallagher z Oasis, 
*Roger Taylor a Brian May z Queen,  
*Jerry Cantrell z Alice in Chains, 
*Joe Principe a Zach Blair z Rise Against,

Kategória:Spev
Kategória:Hudobné povolania
Mastering

**Mastering** je konečná fáza v procese hudobnej produkcie, počas ktorej sa vytvárajú malé rozdiely zvuku v nahrávanom materiáli. Cieľom je zharmonizovať znenie všetkých piesní (najmä keď boli nahrávané v rôznych štúdiách) a upraviť znenie na daný štandard. Základom pre mastering je kvalitne urobený mix.

## Masteringové softvéry

## Pozri aj
* Mixovanie hudby
* Loudness war
* Stem mastering

## Referencie

Kategória:Hudba
Kategória:Hudobná technika
Kategória:Hudobná terminológia
Propagačný singel

**Propagačný singel** alebo aj **promo singel** či **radio promo** je singel vydaný na CD, DVD, VHS, audiokazete alebo gramofónovej platni voľne distribuovaný na podporu komerčného vydania. Takto vydané single sú zvyčajne zasielané do rozhlasových alebo televíznych staníc. Vo Veľkej Británii sú zasielané do denníkov zaoberajúcich sa hudbou a hudobnými kritikmi.

## Pozri aj
* CD singel
* DVD singel
* VHS singel
* Digital download

Kategória:Single
Baldovská

náhľad|Minerálna voda Baldovská (2 l, jemne perlivá)
**Baldovská** je stredne mineralizovaná prírodná minerálna voda, slabo kyslá, bohatá na minerálne soli. 

Obsahuje vápnik, horčík a hydrogénuhličitany. Pramení v obci Baldovce (okr. Levoča), podľa ktorej nesie názov. Plní sa zo zdrojov Deak a Polux. V minulosti boli Baldovce významnou kúpeľnou oblasťou. Ich zdravotné zameranie sa orientovalo na choroby chrbtice a rekonvalescenciu. 

## Použitie
Baldovská je vhodná pri niektorých žalúdočných a črevných ochoreniach, pri ochorení žlčových, obličkových a močových ciest a takisto aj pri liečbe osteoporózy.

## Pozri aj
* Minerálna voda
* Zoznam značiek minerálnych vôd

## Zdroj
* www.baldovska.sk

Kategória:Slovenské minerálne vody
Kategória:Nealkoholické nápoje
Sampler (hudobný nástroj)

thumb|right|Sampler An AKAI MPC2000

**Sampler** je elektronický hudobný nástroj, ktorý pracuje so zvukovými vzorkami - samplami. Svojím charakterom má najbližšie k syntetizátoru. So samplami pracuje tiež väčšina súčasných digitálnych syntetizátorov. Súčasné samplery pracujú na číslicovom princípe, zvuk zaznamenávajú a spracúvajú v číslicovej (digitálnej) forme.

Kategória:Hudobná technika 
Kategória:Hudobné nástroje
Kategória:Hudobný softvér
Minčol (vrch v Oravskej Magure)

**Minčol** () je najvyšší vrch v Oravskej Magure na Slovensku. Západná a severná časť patrí do Národnej prírodnej rezervácie Minčol a rovnako tu zasahujú ochranné pásma Národného parku Malá Fatra a CHKO Horná Orava. Lokalitou prechádza Medzinárodná diaľková turistická trasa E3.

## Poloha
Nachádza sa v juhozápadnej časti Oravskej Magury, v geomorfologickom podcelku Kubínska hoľa. Leží v hlavnom hrebeni pohoria, priamo nad mestom Dolný Kubín, do ktorého katastrálneho územia patrí. Na východných, čiastočne odlesnených svahoch, sa nachádza známe lyžiarske stredisko SKI PARK Kubínska hoľa. 

Severným smerom pokračuje hrebeň cez susedný Minčol až k Paráču (), východne susedí Kubínska hoľa. Severozápadné svahy odvodňujú prítoky Zázrivky, severné prítoky Hruštínky a južné Lehotský potok, všetky smerujúce do rieky Orava.

## Výhľady
Minčol je vďaka dostupnosti obľúbeným cieľom turistov, poskytujúci z čiastočne odlesneného vrcholu ďaleké výhľady. Z vrcholu je okrem oravskomagurských vrcholov dobrý výhľad na Dolný Kubín, Malú aj Veľkú Fatru, Západné, Vysoké i Nízke Tatry, Veľký Choč, Oravské i Kysucké Beskydy.

## Prístup
* po  značke zo Zázrivej alebo z hrebeňa Kubínskej hole
* po  značke cez Kubínsku hoľu z Oravského Podzámku alebo susedného Minčola (rovnomenného vrchu, situovaného severne)
* po  značke z Dolného Kubína cez Kubínsku hoľu

## Referencie

## Pozri aj
* Národná prírodná rezervácia Minčol
* SKI PARK Kubínska hoľa
* Kubínska hoľa
* Zoznam vrcholov v Oravskej Magure

## Iné projekty

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy v Oravskej Magure
Kategória:Vrchy v okrese Dolný Kubín
Koncentračný tábor Helmbrechts

**Koncentračný tábor Helmbrechts** bol nacistický koncentračný tábor, ktorý vznikol počas 2. svetovej vojny v bavorskom meste Helmbrechts ako pobočka koncentračného tábora Flossenbürg. Bol to pracovný tábor, v ktorom boli sústredené mladé ženy zo Sovietskeho zväzu, Poľska, Protektorátu Čechy a Morava, Francúzska, Holandska a Nemecka. Boli sem poslané za podporovanie Židov, urážku vodcu, sabotáže a podobne činy. Pracovali tu pre nemecký zbrojný priemysel nepretržite v dvojsmennej dvanásťhodinovej prevádzke. Na začiatku roku 1945 sa tu nachádzalo asi 700 žien, ku ktorým 6. marca pribudlo 621 žien, ktoré sem nacisti dovliekli z Grünbergu (Zielona Góra) a Glogau (Głogów) v dnešnom Poľsku. 

Dňa 13. apríla 1945 (dva dni pred príchodom americkej armády) bol tábor Helmbrechts evakuovaný a 1170 väzenkýň sa vydalo na 310 km dlhý pochod smrti. Denne sa muselo prejsť asi pätnásť kilometrov – a každá, ktorá nemohla ďalej, bola na mieste usmrtená. Pochod viedol cez Svatavu, Aš, Cheb, Mariánské Lázně, Chodovú Planú, Tachov, Domažlice, Klatovy a na záver zaviedol celkom vysilené ženy na Šumavu − cez Kvildu (1. mája), Hornú Vltavicu, Lenoru až do Volarov (4. mája), odkiaľ hnali stráže zvyšok transportu ďalej smerom na Prachatice, kam došlo už iba 100 žien. Celý transport skončil v ranných hodinách 6. mája medzi Prachaticami a Husincom, keď nacistické stráže utiekli. 

## Referencie


## Zdroj
* 

Helmbrechts
Smrek pichľavý

**Smrek pichľavý** (iné názvy: **smrek strieborný**, ľudovo **strieborná jedlička**, **modrý smrek**; lat. *Picea pungens*)  je strom z rodu smrek (*Picea*) z čeľade borovicovité (*Pinaceae*). 

Ako **smrek strieborný** (**strieborný smrek**) sa v užšom zmysle označuje len podskupina tohto druhu, ktorá sa vyskytuje v niektorých systémoch a klasifikuje sa ako varieta *argentea* alebo kultivar Argentea alebo forma *argentea* (dlhý slovenský názov: **smrek pichľavý strieborný**).

## Pôvod
Pôvodom je to americký druh smreku, ktorý sa dostal do Európy v roku 1863.

## Opis
Jeho kmeň je pokrytý sivohnedou rozbrázdenou borkou. Konáre sú husté, ale v pomere ku kmeňu krátke. Mladé konáre majú žltohnedé sfarbenie. Púčiky sa objavujú neskôr ako u iných druhov. Sú okrúhlo tupé, neživicové a mladé ihlice sú mäkké. Dospelé ihlice majú naopak veľkú tvrdosť, zahrotené konce (preto pichľavý) a odstávajú od konárikov viac ako ihlice podobného druhu smreka Engelmannovho. Ihlice sú štvorhranné, zakrivené a ich zafarbenie závisí od kultivaru. Mladé šišky sú zelené, dospelé pieskovohnedé s dĺžkou 5-10 cm. Semenné šupiny majú ohybné s nerovným okrajom. Dorastá do výšky 30, prípadne až 50 metrov. Patrí medzi najrozšírenejšie pestované ihličnaté dreviny v našich končinách. Je to horská drevina rastúca vo výškach 2000-3000 metrov, veľmi tolerantná a prispôsobivá. Na rozdiel od iných druhov nie je až tak citlivý na znečistenie ovzdušia.

## Iné projekty

## Galéria

File:Picea pungens2.jpg|Zrelá šiška
File:Picea pungens mlode pedy.JPG|Mladé ihličie
File:Picea pungens f glauca.jpg|Detail konáriku


## Zdroje

Kategória:Borovicovité
Kategória:Okrasné stromy
Kategória:Ihličnaté stromy
Athanasios Diakos

**Athanasios Diakos** (, vlastným menom **Athanasios Nikolaos Massavetas**, ; * 1788† 24. apríl 1821) bol jeden z najvýznamnejších generálov počas Gréckej vojny za nezávislosť. Je označovaný ako novodobý Leonidas.

## Rané roky
Narodil sa v kraji Fokida, v Strednom Grécku, v dedine *Ano Musunitsa* (dnes Athanasios Diakos). Pochádzal zo zbojníckej rodiny kleftov. Ako mladý sa stal mníchom a neskôr kňazom (gr. *diakos*). Raz vtrhol do kláštora ozbrojený turecký paša, ktorý sa pohádal s Diakosom, ktorý ho zabil a následne utiekol do hôr a stal sa kleftom. Podľa inej verzie sa Diakos stal kleftom tak, že bol nespravodlivo obvinený z vraždy jedného Gréka a musel sa ukryť do hôr. Neskôr sa stal jedným z generálov armatolov tureckého správcu Epiru, Aliho Pašu z Tepeleny, ktorý rebeloval proti Osmanskej ríši.

## Povstanie
Po vypuknutí povstania Grékov na Peloponéze sa k nim okamžite pridali aj Gréci z Rumélie, ktorých viedli práve Diakos a tiež Odysseas Andrutsos. Povstalci pod Diakosovým velením dobyli 1. apríla 1821 dôležité mesto, Livadiu. Gréci zničili miestne turecké pevnosti. Turci sem nato okamžite vyslali vojská pod vedením Albánca Omera Vryonisa, ktorý mal preniknúť až na Peloponéz a poraziť miestnych Grékov pod vedením Theodorosa Kolokotronisa, ktorí ovládli celý polostrov. Ak však chcel Vryonis preniknúť na Peloponéz, musel najskôr poraziť Grékov v Rumélii.

Turecká armáda Vryonisa sa stretla s gréckymi povstalcami pod vedením Diakosa a jeho pobočníkov, Panurjasa a Dyovuniotisa v bitke pri Thermopylách, neďaleko starovekého bojiska. 
Turkov bolo 9 500, Grékov len 1 500. Gréci však statočne bojovali a väčšina z nich zomrela v boji. Diakosa zajal Omer Vryonis a za jeho statočnosť mu ponúkol miesto v tureckej armáde, ak prestúpi na islam. Diakos vtedy povedal: *Εγώ Γραικός γεννήθηκα, Γραικός θε να πεθάνω (Ego Grekos jennithika, Grekos the na pethano - Ja som sa Grékom narodil, ako Grék chcem aj zomrieť!)*.
Tak sa aj stalo, Diakos bol popravený v meste Lamia. Keď ho spútaného viedli na popravu povedal svoje posledné slová: * Ja des more kero pu dialexe, o Charos na me pari, tora p´anthizun ta klaria ke vgazi i gis chortari (Pozri na čas kedy sa Cháron rozhodol odniesť ma, teraz, kedy kvitnú konáre a tráva rastie)*.

Vryonis bol odhodlaný vstúpiť na Peloponéz a zakročiť proti povstalcom, avšak prekvapil ho nový odpor Grékov, ktorých viedol Odysseas Andrutsos. Gréci Vryonisovu armádu zničili v bitke pri Vassilike a postavili tak Turkov do ťažkej pozície.

## Iné projekty

## Zdroj
* Αγαπητός Σ. Αγαπητός (1877). Οι Ένδοξοι Έλληνες του 1821, ή Οι Πρωταγωνισταί της Ελλάδος

Kategória:Narodenia v 1788
Kategória:Úmrtia 24. apríla
Kategória:Úmrtia v 1821
Kategória:Grécki generáli
Kategória:Osobnosti gréckej vojny za nezávislosť
Kategória:Osobnosti na gréckych poštových známkach
Solaris Urbino 12

**Solaris Urbino 12** je model poľského nízkopodlažného autobusu, ktorý od roku 1999 vyrába spoločnosť Solaris Bus & Coach.

Urbino 12 je základným modelom rodiny Solaris Urbino. Je to dvanásťmetrový dvojnápravový mestský autobus s nízkou podlahou. Pre vstup do vozidla slúžia tri dvojkrídlové dvere na pravej bočnici. Pohon zaisťuje naftový motor, od roku 2005 je vyrábaná aj verzia s pohonom pomocou stlačeného zemného plynu.

Model Urbino 12 je najrozšírenejším typom autobusu značky Solaris. V Poľsku ich najviac jazdí vo Varšave (vyše 100 kusov). Veľké množstvo ich bolo exportovaných do Nemecka (Kassel – 50 kusov, Düsseldorf – 21 kusov), Švajčiarska (Winterthur – 31 kusov), Lotyšska (v Rige je 67 autobusov) či Česka (Ostrava – 46 kusov). Na Slovensku jazdia tieto autobusy v Bratislave (4 kusy), Košiciach (16 kusov), Prešove (13 kusov), Leviciach (2 kusy) a Žiline (19 kusov).

## Iné projekty

## Externé odkazy
* Urbino 12 na stránke Solaris Bus & Coach 

## Zdroj

Kategória:Autobusy Solaris
Barapasaurus

**Barapasaurus** je vyhynutý rod vývojovo primitívneho dlhokrkého dinosaura, žijúceho v období spodnej jury (asi pred 196 až 183 Ma) na území dnešnej Indie (štát Maháraštra). Jeho jediným druhom je **Barapasaurus tagorei**.

Celkovo sa získalo okolo 300 fosilizovaných kostí tohto dinosaura, pochádzajúcich prinajmenšom od šiestich jedincov. Podľa niektorých odborníkov bol príbuzný rodu Cetiosaurus.

Dorastal do dĺžky 14 metrov a vážil asi až 20 ton. Podobne ako iné sauropódy aj on bol bylinožravec, mal dlhý krk a chvost, malú hlavu a štyri – na sauropóda veľmi dlhé a tenké končatiny.

## Referencie

Kategória:Sauropoda
Kategória:Jurské dinosaury
Kategória:Dinosaury z Ázie
Deutsche Ausrüstungswerke

**Deutsche Ausrüstungswerke (DAW)** () bol zbrojný podnik v Nemeckej ríši, za čias vlády nacistov, ktorý bol riadený nemeckou SS a sídlil v Berlíne.

## Charakteristika
Tento podnik bol založený v roku 1939 a do roku 1943 zamestnával približne 15 000 väzňov z koncentračných táborov, z ktorých mnohí kvôli namáhavej nútenej práci prišli o život. Deutsche Ausrüstungswerke (DAW) podnikali vo viacerých oblastiach v koncentračných táboroch Dachau, Sachsenhausen (Deutsche Bekleidungswerke), Buchenwald, Auschwitz I, v ktorých boli väzni nasadení k úmorným núteným prácam. Neskôr sa podnikanie rozšírilo aj na tábory Lublin, Lemberg, Pulawy, Stutthof, Fürstenwalde, Neuengamme, Ravensbrück (pletenie rohoží) a Lemberg-Janowska. Väčšina väzňov, ktorí vykonávali pre DAW nútené práce, neprežili politiku v zmysle „vyhladzovanie prácou“ alebo sa stali obeťami holokaustu. Koncom 1943 prevzal DAW poľských väzňov Generalgouvernementu a aj podniky patriace Ostindustrie GmbH v Radomi a meste Blizyn.

## Zdroje
*

Kategória:Nacistické koncentračné tábory
Kategória:Holokaust
Solaris Urbino 12 LE

**Solaris Urbino 12 LE** je model prímestského, čiastočne nízkopodlažného autobusu, ktorý od roku 2005 (prototyp v roku 2004) vyrába poľská firma Solaris Bus & Coach.

Model Urbino 12 LE (LE = **L**ow **e**ntry = autobus s nízkopodlažnou prednou časťou) vznikol na popud škandinávskych krajín, ktoré sú zároveň jeho najväčšími prevádzkovateľmi. Solaris Urbino 12 LE vychádza z nízkopodlažného typu Urbino 12. Ide o dvojnápravový autobus, ktorý je určený hlavne pre prímestskú dopravu. Podľa priania zákazníka môže mať dvoje (v nízkopodlažnej časti) alebo troje (dvoje v nízkopodlažnej časti, zadné vo vysokopodlažnej časti) dvere. Od roku 2007 sa vyrába aj variant CNG s pohonom na stlačený zemný plyn.

Najviac autobusov tohto typu jazdí v nórskom Osle (50 ks). Solaris Urbino 12 LE bol tiež exportovaný do Nemecka a Švédska. Prototyp Urbina 12 LE bol vyrobený v roku 2004 a je majetkom dopravného podniku v Ostrave.

## Zdroje

## Iné projekty

## Externé odkazy
* Urbino 12 LE na stránke Solaris Bus & Coach 

Kategória:Autobusy Solaris
Šuška

thumb|Šuška smreku 

**Šuška** alebo **šiška** (po latinsky *conus* alebo *strobilus*) je (modifikovaná) zrelá samičia šištica (po latinsky takisto *strobilus*) nahosemenných rastlín. Je to klas so zdrevnateným vretenom aj listeňmi, ktoré majú v pazuchách sediace kvety, čiže súbor semien, plodolistov a podporných listeňov, ktoré sedia na predĺženom brachyblaste.

Šuška, ktorá je výsledkom zrastu zdužinatených semenných šupín a pripomína bobuľu, sa volá galbulus (napr. u borievky).

## Iné projekty

## Zdroj
*http://www.kbg.fpv.ukf.sk/slovnik/show.php?idp=1132
*http://botanika.wendys.cz/slovnik/heslo.php?1153
*http://leccos.com/index.php/clanky/siska 

## Externé odkazy
* Druhy a vlastnosti šišiek

Kategória:Nahosemenné rastliny
Kategória:Generatívne orgány
Chata Kubínska hoľa

**Chata Kubínska hoľa** alebo **Chata na Kubínskej holi** () je horská chata na juhovýchodných svahoch Kubínskej hole v pohorí Oravská Magura. Zariadenie s 
celoročnou prevádzkou sa nachádza neďaleko lyžiarskeho strediska SKI PARK Kubínska hoľa nad mestom Dolný Kubín, odkiaľ k chate vedie turistický chodník i cesta.  

Chata po rekonštrukcii ponúka ubytovanie pre 66 návštevníkov v 17 izbách (3, 4 a 6 lôžkových) s vlastným sociálnym zariadením a TV. V objekte je jedáleň i bar, prístup na internet a možnosť hrať šípky, príp. loptové hry pri chate. K dispozícii je bezplatné parkovisko.

## Prístup
* po  značke z Oravského Podzámku alebo Kubínskej hole
* po  značke z Dolného Kubína

## Referencie

## Pozri aj
* Zoznam horských chát na Slovensku
* Kubínska hoľa

## Iné projekty

## Zdroje
* Oficiálna stránka chaty
* Článok o chate na hiking.sk 
* Turistická mapa

Kategória:Oravská Magura
Craig MacTavish

**Craig MacTavish** (* 15. august 1958, London, ON, Kanada) je bývalý kanadský hokejista. V súčasnosti sa venuje trénerstvu. Je takisto známy ako posledný hokejista, ktorý nepoužíval počas zápasov prilbu .

## Štatistiky
### Trénerská štatistika

### Klubová štatistika

## Úspechy a ocenenia
* 1986/87 – NHL – Stanley Cup (Edmonton)
* 1987/88 – NHL – Stanley Cup (Edmonton)
* 1989/90 – NHL – Stanley Cup (Edmonton)
* 1993/94 – NHL – Stanley Cup (New York)

## Referencie

Kategória:Narodenia v 1958
Kategória:Kanadskí hokejisti
Kategória:Hráči Edmonton Oilers
Kategória:Hráči New York Rangers
Kategória:Hráči St. Louis Blues
Kategória:Hráči Philadelphia Flyers
Kategória:Hráči Boston Bruins
Kategória:Hokejisti draftovaní klubom Boston Bruins
Kategória:Víťazi Stanleyho pohára
Kategória:Osobnosti z Londonu (Ontário)
Kubínska hoľa (vrch)

**Kubínska hoľa** () je vrch v Oravskej Magure. Leží nad mestom Dolný Kubín, približne  severným smerom. Lokalitou prechádza Medzinárodná diaľková turistická trasa E3. 

## Poloha
Nachádza sa v strednej časti pohoria, v geomorfologickom podcelku Kubínska hoľa. Vrch leží v Žilinskom kraji, v okrese Dolný Kubín a zasahuje na katastrálne územie mesta Dolný Kubín. Najbližšími sídlami sú južne situované mestské časti Dolného Kubína – Beňova Lehota a Mokraď, západne sa nachádza Zázrivá-Kozinská a severovýchodným smerom obec Hruštín. Severozápadná časť hrebeňa patrí do Chránenej krajinnej oblasti Horná Orava.

## Opis
Kubínska hoľa je súčasťou mohutného chrbta, ktorý sa tiahne od sedla Príslop juhozápadným smerom po Minčol. S ním tvoria atraktívnu turistickú lokalitu s lyžiarskym strediskom SKI PARK Kubínska hoľa a neďalekou Chatou Kubínska hoľa. Nachádza sa tu tiež meteorologický radar SHMÚ. Severným smerom leží Príslopec (), Držatín () a Minčol (), východným Čierny vrch () a Mokradská hoľa (), južným Trniny () a západným je plytkým sedlom oddelený dominantný Minčol (). Severozápadne sa zvažujúce svahy odvodňujú prítoky Hruštínky do Bielej Oravy, juhovýchodné svahy odvodňujú prítoky Oravy. Vrcholom vedie značený chodník.

### Výhľady
Nesúvislý lesný porast, pokrývajúci hrebeň Kubínskej hole umožňuje obmedzený rozhľad. Z vhodných lokalít sú viditeľné vrchy Oravskej Magury, široké okolie mesta Dolný Kubín, Kysucké, Oravské a Sliezske Beskydy, Vysoké a Nízke Tatry, Veľká a Malá Fatra.

## Prístup
* po  značke:
** od severovýchodu zo sedla Príslop cez Čierny vrch () 
** od juhozápadu zo Zázrivej cez Minčol
* po  značke:
** od východu z Oravského Podzámku 
** od severu z Minčola cez rázcestie Kubínska hoľa
* po  značke z Dolného Kubína cez rázcestie Kubínska hoľa

## Referencie

## Pozri aj
* Kubínska hoľa (geomorfologický podcelok)
* Zoznam vrcholov v Oravskej Magure
* SKI PARK Kubínska hoľa
* Chata Kubínska hoľa

## Iné projekty

## Externé odkazy
* Poloha na turistickej mape
* Aktuálne počasie na Kubínskej holi

Kategória:Tisícovky na Slovensku
Kategória:Vrchy v Oravskej Magure
Kategória:Vrchy v okrese Dolný Kubín
Kategória:Dolný Kubín
Souillac

**Souillac** môže byť:

* mesto na ostrove Maurícius, pozri Souillac (Maurícius)
* obec vo francúzskom departmente Lot, pozri Souillac (Lot)
* kantón vo francúzskom departmente Lot, pozri Souillac (kantón)
Where Do I Hide

„**Where Di I Hide**“ je skladba kanadskej rockovej skupiny Nickelback z ich tretieho štúdiového albumu *[[Silver Side Up]]* z roku 2001. Autorom textu piesne je Chad Kroeger a hudbu zložila celá skupina. Skladba bola nahraná ešte pred nahraním ich druhého albumu *[[The State]]* z roku 1998. Skladba bola hraná počas turné k ich druhému albumu popri takých piesňach ako „Money Bought“ alebo „Hangnail“.

## Charakteristika
Skladba začína od melodického riffového úvodu, je držaná v silnom hardrockovom štýle, založenom na melodických riffoch a krátkom gitarovom sóle. Charakteristický riffový úvod ako píše mesačník Teraz Rock je typický pre skupiny ako Creedence Clearwater Revival, kde je počuteľný vplyv tejto skupiny.

## Skladba na koncertoch
Skladba „Where Do I Hide“ bola vytvorená v roku 1998, tesne pred nahrávaním albumu *[[The State]]*. Bola pravidelne hraná na turné The State Tour od roku 1998 do 2000. Objavil sa tiež na koncertoch v roku 2001 spolu s inými piesňami, ktoré boli zaradené na album *[[Silver Side Up]]*. Okrem iných aj piesne „Money Bought“ či „Hangnail“. Pieseň bola pravidelne hraná v priebehu celého turné Silver Side Up Tour v roku 2002. Počas koncertu dňa 25. februára 2002 v Rexall Place v Edmontone bola skladba naživo nahraná na koncertný album *[[Live at Home]]*, ktorý bol vydaný dňa 29. septembra 2002. Akustická verzia skladby bola použitá na B-strane singlov „Feelin’ Way Too Damn Good“ a „Figured You Out“. Pieseň bola taktiež zahraná počas koncertu Rock am Ring, ktorý skupina zahrala dňa 5. júna 2004 v Nürburgringu. Po ukončení turné The Long Road Tour prestala byť pieseň hraná naživo.

## Zostava
**Nickelback**
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Ryan Vikedal – bicie

**Produkcia**
* Nahraný: Apríl - Jún 2001 v štúdiu Green House vo Vancouveri, a v Burnaby, Britská Kolumbia, a v London Bridge Studio, Seattle, Washington
* Hudobný producent: Chad Kroeger, Rick Parashar
* Tvorca nahrávok: Rick Parashar
* Mix: Randy Staub v Armoury Studios, Vancouver
* Mastering: George Marino v Sterling Sound
* Zvukový inžinier: Joe Moi
* Asistent zvukového inžiniera: Pat Sharman
* Digitálna úprava: Geoff Ott
* Aranžovanie: Chad Kroeger, Ryan Peake, Mike Kroeger, Ryan Vikedal
* Fotografie: Daniel Moss 
* Manažér: Bryan Coleman
* Koordinátor produkcie: Kevin Zaruk
* Pro Tools operátor: Alex Aligazakis 
* Text piesne: Chad Kroeger
* Hudobné vydavateľstvo: Roadrunner, EMI

## Referencie

## Externé odkazy
* Text piesne

Kategória:Piesne skupiny Nickelback
Kategória:Piesne z 2001
Kosodrevina

**Kosodrevina** (alebo skôr ľudovo **kosodr(i)evie**) môže byť:
* typ borovice, pozri pod borovica horská
* názov biotopu, pozri kosodrevina (biotop)

**Kosodrevina** môže byť aj lokalita na južných svahoch Chopka, pozri Kosodrevina (Chopok)

## Zdroje
Solaris Urbino 15

**Solaris Urbino 15** je model poľského nízkopodlažného autobusu, ktorý od roku 1999 až do roku 2018 vyrábala firma Solaris Bus & Coach.

Autobusy Urbino 15 sú kapacitnejšou verziou štandardného modelu Urbino 12. Ide o trojnápravový mestský autobus s dĺžkou  s nízkou podlahou (320 – ) v celej dĺžke vozidla. Pre nástup a výstup cestujúcich slúžia troje dvere, umiestnené na pravej bočnici. Pohon autobusov Urbino 15 3. generacie môže zabezpečovať okrem klasického naftového motora aj motor na stlačený zemný plyn.

Model Solaris Urbino 15 je najviac rozšírený v Poľsku a to hlavne vo Varšave, kde je v prevádzke vyše 200 kusov. Ďalej jazdí v Lotyšsku (Daugavpils, Riga), v Nemecku a v Česku (Ostrava, Plzeň). Na Slovensku jazdí v Bratislave (22ks variant CNG) a Košiciach (34ks + 1ks CNG variant-prototyp).

V Bratislave je tento autobus s ev. č. 1218 zachovaný ako historické vozidlo.

V Košiciach premávajú hlavne na linke 11, občas na linkách 17, 27, 36, 54, 55 a 56 a inych. Autobus s ev. č. 3530 je zachovaný ako historické vozidlo.

## Zdroje

## Iné projekty

## Externé odkazy
* Urbino 15 na stránke Solaris Bus & Coach 

Kategória:Autobusy Solaris
Solaris Urbino 18

**Solaris Urbino 18** je kĺbový nízkopodlažný autobus, ktorý od roku 1999 vyrába poľská firma Solaris Bus & Coach.

Urbino 18 je najkapacitnejší autobus z modelového radu Urbino. Je to trojnápravový mestský autobus, ktorý sa skladá z dvoch častí spojených kĺbom a prechodovým mechom. Vstup do vozidla zabezpečuje štvoro dverí. Štandardne sa ako pohonná jednotka používa naftový motor. V roku 2005 bol vyrobený jediný prototyp, ktorý je poháňaný stlačeným zemným plynom. V roku 2006 boli predstavené prvé vozidlá s hybridným pohonom a so spaľovacím motorom, ktorý spĺňa normu EEV. Tieto typy sa následne dostali aj do sériovej výroby.

Najväčšími prevádzkovateľmi týchto autobusov sú dopravné podniky v Berlíne (takmer 260 kusov) a Varšave (260 kusov). Solaris Urbino 18 jazdí aj v ďalších poľských mestách a bol exportovaný aj do iných krajín (Taliansko, Švédsko, Lotyšsko či Česko). Na Slovensku jazdia v Bratislave (prvých 6 autobusov pôvodne z Berlína v trojdverovej verzii - Solaris Urbino 18/III a 10 autobusov z Poľska - Solaris Urbino 18/IV (v Bratislave pod názvom Solaris New Urbino 18)), v Košiciach (2 autobusy pôvodne z Ostravy) a v Prešove.

V Bratislave premávali na linkách:
* Solaris Urbino 18/III - linka 
* Solaris Urbino 18/IV - linka , , ,  a 

## Iné projekty

## Externé odkazy
* Urbino 18 na stránke Solaris Bus & Coach 

## Zdroj

Kategória:Autobusy Solaris
Kategória:Kĺbové autobusy
Minčol (vrch v Oravskej Magure; 1 139,3 m n. m.)

**Minčol** () je vrch v Oravskej Magure. Leží nad obcou Zázrivá, približne  severne od Dolného Kubína. 

## Poloha
Nachádza sa v strednej časti pohoria, v geomorfologickom podcelku Paráč. Vrch leží v Žilinskom kraji, na hranici okresov Dolný Kubín a Námestovo a zasahuje na katastrálne územie obcí Zázrivá a Hruštín. Najbližšími sídlami sú na západe ležiace Havrania a Kozinská, miestne časti Zázrivej a východne obec Hruštín. Hrebeňom vedie hranica ochranného pásma Národného parku Malá Fatra a Chránenej krajinnej oblasti Horná Orava.

## Opis
Nachádza sa v hrebeni medzi Minčolom () a Paráčom (), nad zázrivskou osadou Havrania. Severným smerom susedí plytkým sedlom oddelená Bzinská hoľa (), Príslopec (), Paráč a Držatín (), východne leží Feračová () a Mokradská hoľa (), južne dominantný menovec Minčol () a západne Hoľa () a Kozinec (). Masív patrí do povodia Oravy; západné svahy odvodňuje Kozinský a Minčolský potok do Zázrivky, voda z východných častí smeruje prítokmi Hruštínky do Bielej Oravy. Hrebeňom vedie značený chodník.

### Výhľady
Nesúvislý riedky porast hrebeňa a vrcholu umožňuje sčasti obmedzený kruhový rozhľad. Pri vhodných podmienkach je vidieť nielen okolité vrchy Oravskej Magury, ale aj Kysuckú vrchovinu, Malú Fatru, Tatry a malú časť Oravských Beskýd.

## Prístup
* po  žltej značke:
** od východu z Hruštína cez Vasiľovskú hoľu
** zo Zázrivej-Kozinskej cez Vasiľovskú hoľu
* po  modrej značke hrebeňom:
** od západu z Terchovej cez Javorinku a Paráč
** od juhovýchodu z Oravského Podzámku-Racibor cez Kubínsku hoľu
* po  zelenej značke od východu z Lokce cez Príslopec

## Referencie

## Pozri aj
* Minčol - rovnomenný, najvyšší vrch pohoria
* Paráč (geomorfologický podcelok)
* Zoznam vrcholov v Oravskej Magure

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy v Oravskej Magure
Kategória:Vrchy v okrese Dolný Kubín
Kategória:Vrchy v okrese Námestovo
Kategória:Zázrivá (okres Dolný Kubín)
Kategória:Hruštín
Solaris Urbino 10

**Solaris Urbino 10** je model poľského nízkopodlažného autobusu, ktorý od roku 2002 až do roku 2018 vyrábala firma Solaris Bus & Coach.

Model Urbino 10 nahradil pôvodný typ Urbino 9, ktorý firma Solaris vyrábala od roku 1999. Urbino 10 je dvojnápravový mestský nízkopodlažný autobus s dĺžkou , určený pre menej vyťažené linky. Na prvej bočnici sa nachádzajú troje dvere.

Pohon okrem štandardného naftového motora môže zabezpečovať aj motor na stlačený zemný plyn.

Väčšina vozidiel bola dodaná do poľských miest (hlavne do Varšavy), ale po niekoľko kusov bolo exportovaných napríklad do Nórska, Talianska alebo Francúzska.

Na Slovensku jazdia v Bratislave (dodané v rokoch 2014 – 2015 v počte 10 ks – zväčša jazdili na linkách:   a ) a v Púchove (dodané v roku 2021 v počte 3 ks pôvodom z Dornbirna dopravcu Postbus).

## Iné projekty

## Externé odkazy
* Urbino 10 na stránke Solaris Bus & Coach 

## Zdroj

Kategória:Autobusy Solaris
Paráč (vrch)

**Paráč** () je výrazný vrch v Oravskej Magure. Leží nad obcou Zázrivá, približne  severne od Dolného Kubína. 

## Poloha
Nachádza sa v západnej polovici pohoria, v geomorfologickom podcelku Paráč. Vrch leží v Žilinskom kraji, na hranici okresov Dolný Kubín a Námestovo a zasahuje na katastrálne územie obcí Zázrivá a Oravská Lesná. Najbližším sídlom je na juhozápadnom úpätí ležiaca Havrania, miestna časť Zázrivej a severne situovaná Oravská Lesná. Hrebeňom vedie hranica ochranného pásma Národného parku Malá Fatra a Chránenej krajinnej oblasti Horná Orava a južná časť vrcholu je súčasťou rovnomennej prírodnej rezervácie.

## Opis
Paráč je súčasťou hrebeňa, tiahnúceho sa od dominantného Minčola () na severozápad, kde nadväzuje na hrebeň Kysuckej vrchoviny. Severne susedí sedlom oddelený Nový vrch (), východne Príslopec (), južne Minčol () a Hoľa () a západne Javorinka () a Beskyd (). Západné svahy sú pramennou oblasťou Bielej Oravy, do ktorej smeruje aj Nová rieka zo severných a Paráčsky potok zo severovýchodných svahov. Južnú časť hrebeňa odvodňuje riečka Zázrivka, smerujúca rovnako do rieky Orava. Hrebeňom vedie popod vrchol značený chodník z Minčola.

### Výhľady
Súvislý lesný porast pokrýva celú vrcholovú časť, preto z vrcholu je možný len veľmi obmedzený rozhľad. Z vhodných lokalít s riedkou vegetáciou je možné vidieť okolité vrchy Oravskej Magury, no pri vhodných podmienkach tiež Kysuckú vrchovinu, Malú a Veľkú Fatru, Tatry, Oravské, Sliezske, Kysucké a Moravsko-sliezske Beskydy a Javorníky.

## Prístup
* po  modrej značke hrebeňom (popod vrchol):
** od západu z Terchovej cez Javorinku 
** od juhovýchodu z Oravského Podzámku-Racibor cez Kubínsku hoľu a Príslopec
* po  zelenej značke:
** zo severozápadu z Oravskej Lesnej cez Sedlo pod Okrúhlicou
** z juhozápadu zo Zázrivej cez Javorinku
** od severovýchodu z Lokce cez Príslopec
* po  žltej značke:
** od východu z Hruštína cez Vasiľovskú hoľu
** zo Zázrivej-Havrania cez rázc. Hoľa
** zo Zázrivej-Kozinskej cez Vasiľovskú hoľu

## Referencie

## Pozri aj
* Prírodná rezervácia Paráč
* Paráč (geomorfologický podcelok)
* Zoznam vrcholov v Oravskej Magure

## Iné projekty

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy v Oravskej Magure
Kategória:Vrchy v okrese Dolný Kubín
Kategória:Vrchy v okrese Námestovo
Kategória:Zázrivá (okres Dolný Kubín)
Kategória:Oravská Lesná
Príslop (sedlo na Orave)

**Príslop** () je sedlo v pohorí Oravská Magura, medzi vrchmi **Príslop** () a **Poľana** () a tvorí hranicu okresov Dolný Kubín a Námestovo. Lokalitou prechádza Medzinárodná diaľková turistická trasa E3.

Sedlom vedie  značkovaný turistický chodník z Kubínskej hole na Budín () a Magurku (), ako aj cesta I/78, vedúca z Oravského Podzámku na hraničný priechod Oravská Polhora.

## Referencie

## Zdroje
* Poloha na turistickej mape
*

Kategória:Sedlá v Oravskej Magure